PRAPAT มอบอาหารบุคลากรการแพทย์ “รพ.พระมงกุฎเกล้า”
PRAPAT มอบอาหารบุคลากรการแพทย์ "รพ.พระมงกุฎเกล้า" ณ อาคารสมเด็จพระนางเจ้าสิริกิติ์ ชั้น G โรงพยาบาลพระมงกุฎเกล้า เขตราชเทวี กรุงเทพมหานคร เมื่อเร็วๆ นี้
9 มิ.ย. 2564

นางไพริน ตรีลักษณวิลัย ผู้จัดการทั่วไป บริษัท แอลไลส์ อินเตอร์เทรด จำกัด หนึ่งในเครือกลุ่ม บริษัท พีรพัฒน์ เทคโนโลยี จำกัด (มหาชน) หรือ PRAPAT ผู้ดำเนินธุรกิจจำหน่ายเคมีภัณฑ์ทำความสะอาด และฆ่าเชื้อให้กับหน่วยงานโรงพยาบาล โรงซักอุตสาหกรรม และโรงงานอุตสาหกรรม พร้อมด้วย นางสาวนุจรินทร์ สมุทรเวช เลขานุการบริษัท PRAPAT ร่วมส่งมอบอาหารกล่อง จำนวน 500 กล่อง เพื่อเป็นกำลังใจให้กับบุคลากรทางการแพทย์ โรงพยาบาลพระมงกุฎเกล้า ที่ทำงานอย่างหนักจากสถานการณ์โควิด-19 รวมถึงแจกอาหารกล่องให้กับกลุ่มผู้สูงอายุ และผู้ป่วยกลุ่มโรคเรื้อรัง 7 โรค ที่เข้ารับการฉีดวัคซีนเข็มแรก จากการลงทะเบียนวัคซีนผ่าน“หมอพร้อม”
โดยมี พันเอกหญิง แพทย์หญิงปริยนันทน์ จารุจินดา รองผู้อำนวยการโรงพยาบาลพระมงกุฎเกล้า เป็นผู้รับมอบ ณ อาคารสมเด็จพระนางเจ้าสิริกิติ์ ชั้น G โรงพยาบาลพระมงกุฎเกล้า เขตราชเทวี กรุงเทพมหานคร เมื่อเร็วๆ นี้